Author: Vavro

Príloha č. 5

Rezolúcia o meraní nosnosti lodí a o ubytovaní 

Generálna konferencia Medzinárodnej organizácie práce,

prijímajúc Dohovor o práci v rybolove z roku 2007,

berúc na vedomie ťažkosti spôsobené vykonávaním ekvivalencie medzi meraním rozmerov lodí v podmienkach dĺžky a hrubej nosnosti lodí a s dopadom na rybný priemysel, 

uznávajúc dopad Medzinárodného dohovoru o meraní nosnosti lodí z roku 1969 na bezpečnú konštrukciu lodí vrátane ich ubytovacích možností,

uznávajúc tiež dôležitosť ubytovania pre zabezpečenie dôstojnej práce pre rybárov, 

pripomínajúc rezolúciu o meraní nosnosti lodí a ubytovania posádky prijatú na 29. zasadnutí spoločnej námornej komisie, ktorú zobrala na vedomie správna rada Medzinárodného úradu práce na svojom 280. zasadnutí,  

s vedomím toho, že Medzinárodná námorná organizácia (IMO) berie do úvahy účinky Medzinárodného dohovoru o meraní nosnosti lodí z roku 1969 na bezpečnosť lode, ubytovanie, celkovú bezpečnosť, zdravie a sociálnu starostlivosť a prístavné poplatky,

vyzýva správnu radu Medzinárodného úradu práce, aby požiadala generálneho riaditeľa Medzinárodného úradu práce, aby monitoroval tieto rozvoje a zhodnotil akúkoľvek zmenu alebo vykladanie dohôd k Medzinárodnému dohovoru o meraní nosnosti lodí z roku 1969, ktorý môže mať dopad na Dohovor o práci v rybolove z roku 2007, osobitne na III. prílohu,

vyzýva správnu radu Medzinárodného úradu práce, aby požiadala generálneho riaditeľa Medzinárodného úradu práce, aby podával správy o akýchkoľvek rozvojoch, ktoré by mohli mať dopad na Dohovor o práci v rybolove z roku 2007, osobitne na III. prílohu, 

ďalej vyzýva Správnu radu Medzinárodného úradu práce, aby konala o takej správe a zohľadnila náležitú prioritu a v prípade potreby zvolala trojstranné (tripartitné) stretnutie odborníkov, ako upravuje článok 45 Dohovoru o práci v rybolove z roku 2007, aby riešila záležitosť s cieľom zachovania relevantnosti III. prílohy k dohovoru. 
14. júna 2007
Ženeva
Preklad:
odbor záležitostí EÚ a
medzinárodnoprávnych vzťahov
MPSVR SR, september 2007